Σαμπακά

Ο Σαμπακά, το όνομα του οποίου μεταφράζεται ως η "όμορφη είναι η ψυχή του Ρα", ήταν Φαραώ της 25ης δυναστείας της αρχαίας Αιγύπτου. Βασίλευσε από το 721 π.Χ. ως το 706 π.Χ., σύμφωνα με χρονολόγηση που πραγματοποίησε η Ακαδημία Αρχαίων Αιγυπτιακών Σπουδών το 2006. Ο Σαμπάκα ήταν γιος του βασιλιά των Χουσιτών του Σουδάν Καστά και αδελφός και διάδοχος του Πιανκί, ιδρυτή της 25ης δυναστείας της Αιγύπτου. Η σύζυγός του, σύμφωνα με τα Ασσυριακά χρονικά, ονομαζόταν Καλχάτα και μαζί της απέκτησε τον μετέπειτα Φαραώ της Αιγύπτου Τανταμανί. Η περίοδος της βασιλείας του Σαμπακά ήταν σημαντική για την 25η δυναστεία των Χουσιτών της Νουβίας, επειδή κατάφερε να ολοκληρώσει την ενοποίηση ολόκληρης της Αιγύπτου κάτω από το στέμμα του. Έκανε την Θήβα πρωτεύουσα του βασιλείου του, ανεγείροντας άγαλμα από γρανίτη στο οποίο παριστάνεται ο ίδιος να φοράει το διπλό στέμμα της Αιγύπτου. Σημαντικότερο κειμήλιο από την βασιλεία του ήταν ο λίθος του Σαμπακά ο οποίος με εντολή του ίδιου καταγράφει γεγονότα του αρχαίου βασιλείου. Άλλο ένα σημαντικό εύρημα που ανακαλύφθηκε από τους αρχαιολόγους 
το 2011 ήταν μια πέτρινη πύλη που πιστεύεται ότι οδηγεί στο δωμάτιο με τους θησαυρούς του. Η διάρκεια της βασιλείας του ορίζεται από τους αρχαιολόγους σε 15 χρόνια. Στο θρόνο τον διαδέχθηκε ο ανιψιός του Σεμπιτκού, γιος του αδελφού του Πιανκί.

Πηγές
R. Krauss and D.A. Warburton, "Chronological Table for the Dynastic Period" in Erik Hornung, Rolf Krauss & David Warburton (editors), Ancient Egyptian Chronology (Handbook of Oriental Studies), Brill, 2006. p.494
Dan'el Kahn, "The Inscription of Sargon II at Tang-i Var and the Chronology of Dynasty 25," Orientalia 70 (2001), pp.1-3
Karl Jansen-Winkeln, "The Third Intermediate Period" in Erik Hornung, Rolf Krauss & David Warburton (editors), Ancient Egyptian Chronology (Handbook of Oriental Studies), Brill, 2006. pp.258-259
Kitchen, Kenneth A. (1996).The Third Intermediate Period in Egypt (1100–650 BC), 3rd edition (Warminster: Aris & Phillips), pp.153-54
Karl Jansen-Winkeln, "The Third Intermediate Period" in Erik Hornung, Rolf Krauss & David Warburton (editors), Ancient Egyptian Chronology (Handbook of Oriental Studies), Brill, 2006. p.259

Φαραώ της 25ης Αιγυπτιακής Δυναστείας